system
Răspunde în limba română, în stilul Wikipedia, cat mai corect gramatical.
user
Ce ai despre Famke Janssen?
assistant
Famke Beumer Janssen (n. 5 noiembrie 1964, Amstelveen) este o actriță, regizor, scenarist și fost fotomodel de origine neerlandeză. Rolul care i-a adus faima a fost cel al lui Xenia Onatopp din filmul GoldenEye, jucat alături de Pierce Brosnan, urmând rolul Jean Grey/Phoenix in seria de filme X-Men (2000–2014), și Lenore Mills în Taken (2008), Taken 2 (2012) și Taken 3 (2015).
În 2008, a fost numită  Goodwill Ambassador pentru Integritate de către Națiunile Unite. A debutat ca regizor în anul 2011 cu filmul Bringing Up Bobby.

Copilăria 

Janssen s-a născut în Amstelveen, Nordul Olandei. Prenumele ei, Famke, înseamnă "fată" în limba nativă a provinciei Friesland. Are două surori, regizorul Antoinette Beumer și actrița Marjolein Beumer.Pe lângă limba maternă Janssen vorbește limba engleză și  limba franceză. Începuse de asemenea să învețe și limba germană. După absolvirea liceului, Janssen a urmat timp de un an cursurile de economie  ale Universității din Amsterdam, despre care a spus mai târziu că "a fost cea mai proastă idee pe care am avut-o vreodată". La începuturile anilor '90 s-a înscris la Columbia University.

Cariera 
În anul 1984, Janssen s-a mutat în Statele Unite ale Americii pentru a-și începe cariera de fotomodel. A semnat un contract cu Elite Model Management și a lucrat pentru Yves Saint Laurent, Chanel, și Victoria's Secret. A apărut în anul 1988 în reclama pentru parfumul Exclamation by Coty, Inc.A fost adesea comparată cu Hedy Lamarr și cu alte staruri cinematografice ale anilor '40.

După ce și-a încheiat cariera de fotomodel, la începutul anilor '90, Janssen a apărut în diverse seriale TV, precum și întrun rol principal în anul 1992 în Star Trek: The Next Generation episodul "The Perfect Mate", alături de Patrick Stewart, cu care a jucat mai târziu în seria X-Men. În același an i s-a oferit rolul Jadzia Dax în Star Trek: Deep Space Nine, rol pe care l-a refuzat în vederea obținerii unor roluri mai importante. Primul ei rol întrun film a fost alături de Jeff Goldblum in filmul dramatic Fathers & Sons din 1992.

În 1995, Janssen a apărut în primul film James Bond a lui  Pierce Brosnan, GoldenEye, în rolul lui Xeniei Onatopp. A jucat și în Lord of Illusions cu Scott Bakula.  La sfârșitul anilor '90 a jucat în filme precum The Faculty, Rounders, Deep Rising, și House on Haunted Hill.

În 2000, Janssen a jucat rolul supereroinei Dr. Jean Grey in X-Men. A reluat același rol în X2 (2003) și din nou în X-Men: The Last Stand (2006) în acest ultim film din seria X-Men jucând rolul unei personalități alternative a lui Jean Grey,  Phoenix, rol pentru care a câștigat un premiu Saturn Award for Best Supporting Actress. A reluat rolul Jean Grey în filmul The Wolverine (2013).

În 2002, Janssen a obținut rolul lui Serleena în Men in Black II, pe care a trebuit să-l abandoneze din cauza unui deces în familie.

În plus, Janssen a avut un rol important în al doilea sezon al cunoscutului serial TV  Nip/Tuck, jucând rolul lui Avei Moore, rol care i-a adus premiul Hollywood Life's Breakthrough Artist of the Year. 

În 2007, a apărut în Turn the River, pentru care a primit premiul Special Recognition Best Actress la Hamptons International Film Festival.  În anul următor a jucat în filmul lui Luc Besson Taken. Janssen a continuat să lucreze și în televiziune, apărând în episoadele pilot ale serialelor TV Winters și  The Farm. Ambele seriale fiind anulate de către respectivele televiziuni. 

În 2011, Janssen a debutat ca regizor cu drama Bringing Up Bobby. Film pentru care a scris și scenariul. În rolurile principale apar Milla Jovovich, Bill Pullman, și Marcia Cross. A reluat rolul lui Lenore Mills în Taken 2 (2012) și a jucat rolul vrajitoarei Muriel în Hansel and Gretel: Witch Hunters (2013).

Janssen a mai jucat și în serialul Hemlock Grove (2013)unde interpretează rolul Oliviei Godfrey.

Viața personală 
Janssen a fost căsătorită cu regizorul și scriitorul Kip Williams, fiul arhitectului Tod Williams, din 1995 până în 2000.

Janssen a apărut cu câinele ei Licorice, un Boston Terrier, în 2007 la campania PETA pentru drepturile animalelor. Campania a avut sloganul "Fii un înger pentru animale" Pe 28 ianuarie 2008, a fost numită Goodwill Ambassador for Integrity pentru United Nations Office on Drugs and Crime la Națiunile Unite la o conferință anti-corupție ținută în Nusa Dua, Bali.

Filmografie

Film

Televiziune

Premii și nominalizări

Referințe

Legături externe

 
 
 
 

Nașteri în 1964
Actori neerlandezi
Actrițe din secolul al XXI-lea
Actrițe din secolul al XX-lea
Regizori neerlandezi
Neerlandezi în viață
Femei din Țările de Jos
Fotomodele din Țările de Jos